# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 38/2014

# zo zasadnutia Vedenia STU zo dňa 11. 06. 2014

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Rozbory hospodárenia súčastí STU (D. Faktor)
3. Smernica rektora “Príprava, uzatváranie a zverejňovanie zmlúv na STU“ – 2.čítanie
(D. Faktor)
4. Návrh príkazu kvestora „Prevádzkový poriadok Auly Dionýza Ilkoviča STU v Bratislave“
(D. Faktor)
5. Návrh na komplexné poistenie ŠD STU so sídlom v Bratislave (D. Faktor)
6. Návrh na odsúhlasenie NZ a dodatkov k NZ (D. Faktor)
7. Prijímacie konanie na akad. rok 2014/2015 - prehľad podaných prihlášok (F. Horňák)
8. Návrh na uzatvorenie univerzitnej dohody s Kumoh National Institute of Technology, Kórea (F. Horňák)
9. Návrhy na ZPC (F. Horňák)
10. Rôzne

**PREDLOŽENÉ MATERIÁLY:**

1. Kontrola úloh
2. Stručný rozbor ekonomických výsledkov súčastí STU za rok 2013
3. Návrh Smernice rektora “Príprava, uzatváranie a zverejňovanie zmlúv na STU“
4. Návrh príkazu kvestora „Prevádzkový poriadok Auly Dionýza Ilkoviča STU v Bratislave“
5. Návrh na komplexné poistenie ŠD STU so sídlom v Bratislave
6. Návrh na odsúhlasenie NZ a dodatkov k NZ
7. Prijímacie konanie na akad. rok 2014/2015 - prehľad podaných prihlášok
8. Návrh na uzatvorenie nových univerzitných dohôd
9. Návrhy na ZPC
10. Rôzne

**K BODU1: Kontrola úloh**



**K BODU 2: Stručný rozbor ekonomických výsledkov súčastí STU za rok 2013**

Materiál uviedol kvestor.

Dokument bol predložený v zmysle uznesenia Akademického senátu STU.

**UZNESENIE: 38.1/2014-V**

Vedenie STU berie na vedomie stručný rozbor ekonomických výsledkov súčastí STU za rok 2013

s pripomienkami a odporúča predložiť materiál na zasadnutie Akademického senátu STU dňa

30.06.2014.

**K BODU 3: Návrh Smernice rektora “Príprava, uzatváranie a zverejňovanie zmlúv na STU“**

Materiál uviedol kvestor.

Dokument bol predložený v 2. čítaní v zmysle pripomienok vedenia zo dňa 28.05.2014.

Prorektor Sokol ocenil, že pripomienky vedenia boli akceptované a zapracované, materiál

v predloženej forme je vyvážený.

**UZNESENIE: 38.2/2014-V**

Vedenie STU prerokovalo návrh Smernice rektora “Príprava, uzatváranie a zverejňovanie zmlúv na STU“ s pripomienkami a odporúča predmetný materiál predložiť na zasadnutie Kolégia rektora dňa 10.09.2014.

**K BODU 4: Návrh príkazu kvestora „Prevádzkový poriadok Auly Dionýza Ilkoviča STU v Bratislave“**

Materiál uviedol kvestor.

Dokument bol predložený z dôvodu potreby upraviť podmienky nájmu nehnuteľného majetku STU nepodliehajúcemu postupu podľa Smernice rektora číslo 9/2013-SR „Nájom nehnuteľného majetku vo vlastníctve Slovenskej technickej univerzity v Bratislave“.

Podľa názoru členov vedenia je potrebné v dokumente explicitne uviesť, že uvedené podmienky sa netýkajú školských akcií, tie treba zadefinovať osobitne.

**UZNESENIE: 38.3/2014-V**

Vedenie STU prerokovalo návrh príkazu kvestora „Prevádzkový poriadok Auly Dionýza

Ilkoviča STU v Bratislave“ s pripomienkami. Po zapracovaní pripomienok odporúča

predmetný príkaz kvestora vydať.

**K BODU 5: Návrh na komplexné poistenie ŠD STU so sídlom v Bratislave**

Materiál uviedol kvestor.

Materiál bol predložený v dôsledku skutočnosti, že študentské domovy STU nie sú v súčasnosti

poistené voči žiadnym poistným udalostiam.

**UZNESENIE: 38.4/2014-V**

Vedenie STU súhlasí so zahájením verejného obstarávania na uzatvorenie zmluvy na komplexné poistenie ŠD STU.

**K BODU 6: Návrh na odsúhlasenie NZ a dodatkov k NZ**

Materiál uviedol kvestor.

**UZNESENIE: 38.5/2014-V**

Vedenie STU prerokovalo žiadosť ÚZ ŠD a J STU, FCHPT STU, SvF STU ako užívateľov majetku o prenechanie nehnuteľných vecí uvedených v bode 1 až 5  tohto materiálu do nájmu

a odporúča rektorovi žiadosti uvedené v bode 1 až 5 tohto materiálu v zmysle článku 3 bod 3 smernice rektora číslo 9/0213-SR predložiť na vyjadrenie predchádzajúceho písomného súhlasu do Akademického senátu STU.

|  |  |  |
| --- | --- | --- |
| **1.** | **Nájomca:** | **One Networks, s. r. o.,** Vyšehradská 12, 851 06 Bratislava nájomca je podnikateľom zapísaným v OR OS Ba I, oddiel Sro, vložka č. 63333/B |
|  | Predmet nájmu: | dočasne nepotrebný majetok, nebytové priestory : v ŠD Mladá Garda, suterén bloku I, miestnosť č. 01 HI -1 0093 o výmere 13,00m2, ako skladový priestor, ktorý bude nájomca využívať výlučne na účely spojené s predmetom jeho podnikateľskej činnosti podľa výpisu z OR SR. Predchádzajúci nájom (NZ č. 26/2010 R-STU) končí dňom 30.06.2014.predmet nájmu spolu vo výmere: 13,00 m2 .  |
|  | Účel nájmu: | užívanie nebytového priestoru v súlade s výpisom z OR OS Ba I |
|  | Doba nájmu: | od 01.07.2014 do 31.06.2016 |
|  | Nájomné:  | sklad 20,00 €/m2/rok – **t. j. ročne 260,00€** Nájomné hradí nájomca štvrťročne vopred vždy k 15. dňu prvého mesiacadaného štvrťroka vo výške 65,00 €.nájomné je v súlade so smernicou1 |
|  | Náklady za služby a energie: | preddavky na náklady za opakované dodávanie energií a služieb bude prenajímateľ fakturovať štvrťročne; za dodanie energií vyfakturuje prenajímateľ zálohovo do 15 dní po uplynutí daného štvrťroka. Náklady za dodanie služieb budú fakturované paušálnousumou do 15 dní po uplynutí príslušného štvrťroka. Prenajímateľ po obdržaní zúčtovacích faktúr od dodávateľov energií vyhotoví nájomcovi vyúčtovaciu faktúru za príslušný kalendárny rok. Splatnosť nedoplatku alebo preplatku zo zúčtovacej faktúry je 15kalendárnych dní odo dňa doručenia vyúčtovania nájomcovi. |
|  | Predkladá: | riaditeľ ÚZ ŠD a J   STU |

|  |  |  |
| --- | --- | --- |
| **2.** | **Nájomca:** | **Vysoká škola Goethe Uni Bratislava, a. s.,** Radlinského 9, 813 45 Bratislava, nájomca je podnikateľom zapísaným v OR OS Ba I, oddiel Sa, vložka č. 4717/B |
|  | Predmet nájmu: | dočasne nepotrebný majetok, nebytové priestory : na FCHPT STU, nová budova, miestnosť č. 235 o výmere 18,00m2, miestnosť - skladový priestor č. 236 o výmere 50,00m2, miestnosť č. 237 o výmere 40,00m2, miestnosť č. 238 o výmere 40,00m2, chodba č. 299 o výmere 27,00m2, kuchynka č. 280 o výmere 14,00m2 ďalej miestnosti č. 2104/9,00m2, č. 2105/23,00m2, č. 2106/12,00m2, č. 2107/25,00m2, č. 2101/36,00m2, č. 2100/35,00m2, č. 2102/9,00m2, chodba č. 2103/3,00m2, skladové priestory č. 292/7,00m2 a 293/35,00m2 ktorý bude nájomca využívať výlučne na účely spojené s predmetom jeho podnikateľskej činnosti podľa výpisu z OR SR. Predchádzajúci nájom (NZ č. 50/2009 R-STU) končí dňom 30.06.2014.predmet nájmu spolu vo výmere: 383,00 m2 .  |
|  | Účel nájmu: | činnosť podnikateľských, organizačných a ekonomických poradcov, vykonávanie mimoškolskej vzdelávacej činnosti, výskum a vývoj v oblasti spoločenských a humanitných vied.  |
|  | Doba nájmu: | od 01. 07.2014 do 31.06.2019 |
|  | Nájomné: | sklady, kuchynka a chodba 20,00 €/m2/rok -136m2, t. j. ročne 2 720,00 €, miestnosti 100,00 €/m2/rok - 247m2, t. j. ročne 24 700,00 €, **ročná výška nájomného je 27 420,00 €**nájomné je v súlade so smernicou1 |
|  | Služby : | Preddavky na náklady za opakované dodanie energií a služieb budú nájomcovi fakturované zálohovo do 15 dňa 1. mesiaca príslušného štvrťroka. Nájomca je povinný uhradiť faktúru do 14 dní odo dňa vystavenia faktúry. Výška zálohových platieb bude vypočítaná ako aritmetický priemer z platieb za uplynulý kalendárny rok. Prenajímateľ vyhotoví po uplynutí zúčtovacieho obdobia, najneskôr do 20 dní zúčtovaciu faktúru so splatnosťou 14 kalendárnych dní odo dňa jej vyhotovenia. |
|  | Predkladá: | dekan FCHPT STU |

|  |  |  |
| --- | --- | --- |
| **3.** | **Nájomca:** | **S-TERM, s. r. o**., Pavlovova 3, 821 08 Bratislavanájomca je podnikateľom zapísaným v OR OS Ba I, oddiel: Sro, vložka č. 49588/B. |
|  | Predmet nájmu: | dočasne nepotrebný majetok, nebytové priestory na SvF STU, miestnosť č. 37 - sklad o výmere 24,30m2, skladový priestor č. 29 o výmere 30,60m2, učebňa č. 25 o výmere 68,40m2, skladové priestory č. 30a o výmere 21,30m2, č. 30b o výmere 23,00m2, č. 28 o výmere 20,50m2, č. 26 o výmere 13,30m2 a sociálne zariadenia č. 32 o výmere 11,70m2, ktorý bude nájomca využívať výlučne na účely spojené s predmetom jeho podnikateľskej činnosti podľa výpisu z OR SR. Jedná sa o novú NZ.predmet nájmu spolu vo výmere: 213,10m2 .  |
|  | Účel nájmu: | skladovanie materiálu a náhradných dielov a odborná inštruktáž technikov, vyplývajúca z predmetu činností podľa výpisu z OR. |
|  | Doba nájmu: | Od 01.07.2014 do 30.06.2018 |
|  | Nájomné: | učebne 50,00 €/m2/rok -68,40m2 t. j. ročne 3 420,00 € a skladové priestory 13,00€/m2/rok -144,70m2 t. j. 1 881,10 € **, ročne spolu 5 301,10 €** Nájomné hradí nájomca štvrťročne vopred vždy k 15. dňu prvého mesiacadaného štvrťroka vo výške 1 325,28 €,nájomné je v súlade so smernicou~~1~~  |
|  | Náklady za služby: | Preddavky na náklady za opakované dodanie energií a služieb budú nájomcovi fakturované zálohovo do 15 dňa 1. mesiaca príslušného štvrťroka vopred. Nájomca je povinný uhradiť faktúru do 7 dní odo dňa vystavenia faktúry. Výška zálohových platieb bude vypočítaná ako aritmetický priemer z platieb za uplynulý kalendárny rok. Prenajímateľ vyhotoví po uplynutí zúčtovacieho obdobia, najneskôr do 20 dní zúčtovaciu faktúru so splatnosťou 17 kalendárnych dní odo dňa jej vyhotovenia. |
|  | Predkladá: | dekan SvF  STU |

|  |  |  |
| --- | --- | --- |
| **4.** | **Nájomca:** | **S-TERM, s. r. o.,**  Pavlovova 3, 821 08 Bratislavanájomca je podnikateľom zapísaným v OR OS Ba I, oddiel: Sro, vložka č. 49588/B. |
|  | Predmet nájmu: | dočasne nepotrebný majetok, časť pozemku /nehnuteľnosti/ nachádzajúci sa v k. ú. Trnávka, parc. č. 16954/2 a 16953, LV č. 1850, areál na Technickej 5, Bratislava, ako parkovacie miesta v areáli užívateľa nehnuteľnosti SvF STU v počte 2 vyhradené parkovacie miesta na parkovanie vozidiel zamestnancov nájomcu. Jedná sa o novú NZ. |
|  | Účel nájmu: | parkovanie vozidiel zamestnancov nájomcu a je viazaný na NZ uvedenú v bode 3 tohto materiálu, v prípade cudzích návštevníkov nájomca vopred informuje prenajímateľa |
|  | Doba nájmu: | od 01. 07.2014 do 30.06.2018 |
|  | Nájomné: | Cena za parkovanie je dohodnutá v súlade so zákonom č. 18/1996 Z. z. o cenách, a to vovýške 180,00 €/jedno parkovacie miesto/ročne, t. j**. spolu ročne 360,00 €**nájomné je splatné do piatich dní od nadobudnutia účinnosti zmluvy/rok |
|  | Predkladá:  | dekan SvF STU |

|  |  |  |
| --- | --- | --- |
| **5.** | **Nájomca:** | **Happy PC, s. r. o.,**  Pribišova 21, 841 05 Bratislavanájomca je podnikateľom zapísaným v OR OS Ba I, oddiel: Sro, vložka č. 81388/B. |
|  | Predmet nájmu: | jedná sa o predloženie **dodatku č. 1** k Nájomnej zmluva č. 711-4-2013; 41/2013 R-STU, ktorým sa predlžuje najmä doba nájmu a  dopĺňa sa:Čl. V zmluvy - práva a povinnosti .. dopĺňa sa bod 17. „po skončení nájmu všetky stavebné úpravy, vykonané so súhlasom prenajímateľa počas doby nájmu je nájomca povinný previesť do majetku prenajímateľa (ŠD Mladá Garda), dopĺňa sa  bod 18. o povinnosti pri prípadnom záujme nájomcu o používanie adresy predmetu nájmu, ako svoje sídlo (sídlo podnikania), Čl. VI – skončenie nájmu - bod 6. mení sa znenie pri skončení nájmu a vkladá sa bod 7. povinnosť oznámiť prenajímateľovi záujem o predĺženie zmluvy najneskôr 3 mesiace vopred pred riadnym ukončením zmluvy.  |
|  | Účel nájmu: | sa nemení |
|  | Doba nájmu: | Predĺženie NZ do 30.06.2016 |
|  | Nájomné: | nájomné je v súlade so smernicou~~1~~  |
|  | Náklady za služby: | sa nemenia |
|  | Predkladá: | riaditeľ ÚZ ŠD a J  STU |
| **5.** | **Nájomca:** | **Študentský cech strojárov Strojníckej fakulty STU.,**  Nám. Slobody17, 812 31 Bratislavanájomca je registrovaný na MV SR sekcia verejnej správy pod č. reg. VVS/1-900/90-9498 |
|  | Predmet nájmu: | jedná sa o predloženie **dodatku č. 4** k Nájomnej zmluve č. 711-2-2011; 13/2011 R-STU o nájme NP na ŠD Mladá Garda, ktorým sa rozširuje predmet nájmu o miestnosti č. 01 HK -10140 výmera 6,75m2, 01 HB -1 0015 výmera 6,75m2 a 01 HS 011 0020 o výmere 6,28m2, predmet nájmu po rozšírení nájmu je 308,38m2 a dopĺňa sa: Čl. V zmluvy - práva a povinnosti -  dopĺňa sa  bod 20. o povinnosti pri prípadnom záujme nájomcu o používanie adresy predmetu nájmu, ako svoje sídlo (sídlo podnikania), bod 21. ... do 30.09.2014 je nájomca povinný zabezpečiť všetky potrebné povolenia pre výkon svojej činnosti, vrátane zmeny účelu využitia nebytového priestoru, Čl. VI – skončenie nájmu - bod 6. mení sa znenie pri skončení nájmu a vkladá sa bod 7. povinnosť oznámiť prenajímateľovi záujem o predĺženie zmluvy najneskôr 3 mesiace vopred pred riadnym ukončením zmluvy.  |
|  | Účel nájmu: | sa nemení |
|  | Doba nájmu: | platnosť tohto dodatku od 01.07.2014 – doba nájmu do 31.12.2016 |
|  | Nájomné: | sa nemení a je v súlade so smernicou~~1~~  |
|  | Náklady za služby: | sa nemenia |
|  | Predkladá: | riaditeľ ÚZ ŠD a J  STU |

**K BODU 7: Prijímacie konanie na akad. rok 2014/2015 - prehľad podaných prihlášok**

Materiál uviedol prorektor Horňák.

**UZNESENIE: 38.6/2014-V**

Vedenie STU berie na vedomie Prijímacie konanie na akad. rok 2014/2015 - prehľad podaných prihlášok k 11.06.2014.

**K BODU 8: Návrh na uzatvorenie nových univerzitných dohôd**

Materiál uviedol prorektor Horňák.

**UZNESENIE: 38.7/2014-V**

Vedenie STU súhlasí s uzatvorením univerzitnej rámcovej dohody a dohody o výmene študentov s Kumoh National Institute of Technology, Kórea a s uzatvorením univerzitnej rámcovej dohody a dohody o výmene študentov s Ton Duc Thang University, Vietnam. Návrh zmlúv odporúča predložiť na zasadnutie Kolégia rektora dňa 10.09.2014.

**K BODU 9: Návrhy na ZPC**

Materiál uviedol prorektor Horňák.

**UZNESENIE: 38.8/2014-V**

Vedenie STU schvaľuje zahraničné pracovné cesty členov Vedenia STU a zamestnancov STU vyšpecifikované v bodoch 1) až 3).

1. Belgické kráľovstvo, Brusel

|  |  |
| --- | --- |
| Účel cesty  | Účasť na slávnostnom otvorení Styčnej kancelárie Slovenskej republiky pre výskum a vývoj v Bruseli.  |
| Termín podujatia  | 16.6.2014  |
| Miesto konania  | Brusel, Belgické kráľovstvo  |
| Očakávané náklady spolu  | 663 €  |
| Účastník cesty  | prof. Ing. Robert Redhammer, PhD.  |
| Zdroj financovania  | dotácia  |

1. Nemecko, Kassel

|  |  |
| --- | --- |
| Účel cesty  | Účasť na stretnutí predstaviteľov VW Kassel, jednanie vo VW Akademie k spolupráci s univerzitami. |
| Termín podujatia  | 22.6.2014 – 26.6.2014  |
| Miesto konania  | Kassel, Nemecko |
| Očakávané náklady spolu  | 225 €  |
| Účastník cesty  | prof. Ing. Marián Peciar, PhD.  |
| Zdroj financovania  | dotácia  |

1. Česká republika, Mladá Boleslav

|  |  |
| --- | --- |
| Účel cesty | Účasť na stretnutí platformy zákazníkov UIS.  |
| Termín podujatia  | 24.6.2014  |
| Miesto konania  | Mladá Boleslav, Česká republika  |
| Očakávané náklady spolu | 62 €  |
| Účastník cesty | Mgr. Marianna Michelková, Ing. Andrea Bujdáková  |
| Zdroj financovania: | dotácia  |

**INFORMÁCIE A OZNAMY:**

Prorektor Biskupič

* informoval o prednáške generálneho riaditeľa JRC, prof. Vladimíra Šuchu, pod názvom „Príležitosti pre mladých vedcov v Spoločnom výskumnom centre európskej komisie (JRC)“, na ktorej sa zúčastnilo cca 70 ľudí

Prorektor Peciar

* informoval o ponuke p. Kvasnicu usporiadať koncert pre študentov pod hlavičkou STU

**UZNESENIE: 38.9/2014-V**

Vedenie STU berie na vedomie informáciu o možnosti usporiadania letného koncertu pre študentov, avšak členovia vedenia sa nestotožňujú s návrhom použiť hlavičku STU. Vedenie STU odporúča organizátorom podujatia zrealizovať akciu pod záštitou niektorej zo študentských organizácií.

* informoval o neochote FEI STU komunikovať o spolupráci s VW

Prorektor Sokol

* informoval o zasadnutí Rady športu STU, kde prerokovali aj ponuku VK Pezinok,
	+ Rada športu súhlasí s navrhovaným riešením zatiaľ na 1 rok, VK Pezinok

je ochotný akceptovať názov VK STU Bratislava

* oboznámil členov vedenia o sprocesovaní a naprogramovaní klubovej karty STU
* oznámil záujem zamestnancov STU o teambuilding, ktorý by sa mal uskutočniť dňa 26.06.2014 v ÚZ Gabčíkovo pod názvom „Ako pracovať v tíme“

**UZNESENIE: 38.10/2014-V**

Vedenie STU berie na vedomie informáciu o organizovaní teambuildingu dňa 26.06.2014 v ÚZ Gabčíkovo.

Prorektor Horňák

* informoval o stave opráv nedostatkov v podkladoch ku KA
* požiadal o návrh na riešenie upomienkových predmetov pre domáce a zahraničné návštevy na STU
	+ kvestor prejavil záujem pripraviť návrh na riešenie repre darčekov, ktorý predloží v písomnej forme na zasadnutie vedenia

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Jún** | 16.06.2014 | PAS STU | 14:00 |  |
|  | 18.06.2014 | VR STU | 09:00 |  |
|  | 25.06.2014 | V STU | 09:00 |  |
|  | 30.06.2014 | AS STU | 14:00 |  |
| **Júl** | 02.07.2014 | V STU | 09:00 |  |
|  |  | 13:00 | Menovanie docentov |

Zapísala: 13.06.2014 Zápisnicu overil: 16.06.2014

Erika Jevčáková prof. Ing. Marián Peciar, PhD.